stanford-oval/wikipedia huggingface dataset:
โฮเทลดัสก์: รูม 215
เนื้อเรื่อง

เกม Hotel Dusk ดำเนินเรื่องในประเทศสหรัฐอเมริกา โดยเรื่องราวในเกมเกิดขึ้นในปี ค.ศ. 1976 ที่นิวยอร์ก ไคล์ ไฮด์ ตัวเอกของเกม กับ ไบรอัน แบรดลีย์ คู่หูของเขา ทั้งสองกำลังทำงานตามล่ากลุ่มโจรปล้นภาพเขียนที่เรียกตัวเองว่า Nile แต่อยู่มาวันหนึ่ง แบรดลีย์เกิดหักหลังไคล์ เมื่อไคล์รู้เข้าจึงตามล่าหาแบรดลีย์จนแทบผลิกแผ่นดิน สุดท้ายก็ต้อนแบรดลี่ย์จนมุมที่แม่น้ำฮัดสัน ด้วยความโกรธจึงตะโกนถามแบรดลี่ย์ว่าทำไมถึงหักหลัง แต่แบรดลี่ย์ไม่ตอบแล้วทำท่าจะหนี ไคล์จึงต้องยิงแบรดลีย์ตกลงไปในน้ำ ไม่มีใครพบศพของแบรดลีย์ จากนั้นมาไคล์ก็ลาออกจากกรมตำรวจ ไคล์เองเชื่อว่าแบรดลีย์ยังไม่ตาย และต้องมีเหตุผลที่เขาทำเช่นนั้น จึงได้พยายามตามหาแบรดลีย์เพื่อถามความจริง
3 ปีต่อมา ไคล์ทำงานให้กับบริษัทขายของที่เรียกว่า Red Crown โดยมีหัวหน้าชื่อ เอ็ด วินเซนต์ กับเลขา เรเชล ซึ่ง Red Crown มีงานพิเศษที่ให้พนักงานของตนเดินทางไปค้นหาของที่ไม่อยากให้ใครคนอื่นมาพบเข้า โดยให้พนักงานไปหาและนำมาคืนให้ โดยในวันที่ 28 ธันวาคม ค.ศ. 1979 ไคล์ได้รับคำสั่งจากเอ็ด ให้ไปยัง "Hotel Dusk" ที่ตั้งอยู่ในเนวาดา เพื่อค้นหานิตยสารผู้ชายที่มีนางแบบ เซซิลี ลี บนหน้าปกและกล่องสีแดงขนาดเล็ก ไคล์จึงเดินทางไปที่นั่นและได้พักที่ห้อง 215 ที่มีเรื่องเล่าว่าจะทำให้คำปรารถนาเป็นจริง และยังได้ยินเรื่องของแขกที่เคยพักโดยใช้ชื่อว่า ไคล์ ไฮด์ มาพักเมื่อ 6 เดือนก่อน ซึ่งไคล์เชื่อว่านั่นคือแบรดลีย์
ขณะที่เนื้อเรื่องดำเนินขึ้นเรื่อยๆ ไคล์ได้พบกับผู้คนมากหน้าหลายตา และเขาได้พบว่าเหตุที่แบรดลีย์ต้องทรยศเขานั้น มาจากภาพว่าที่ชื่อว่า Angel Opening the Door ซึ่งวาดโดย Marcel Osterzone ศิลปินในศตวรรษที่ 19 และพบว่าหลายๆคนในโรงแรมนี้ต่างเกี่ยวข้องกับภาพนี้ทั้งนั้น รวมทั้งแขกบางคนต่างก็กุมความลับเอาไว้ ในแต่ละตอนไคล์จะต้องเจาะใจของพวกเขาและล้วงความจริงออกมา
เนื้อเรื่อง > นางฟ้า

คำว่า "นางฟ้า" หรือ "Angel" ถูกใช้ในหลายๆประเด็นในเกม เริ่มจากภาพวาด Angel Opening the Door (นางฟ้าเปิดประตู) ซึ่งเป็นสาเหตุสำคัญที่ทำให้ Louise ต้องหนีมาที่ Hotel Dusk และกลายเป็นรูปภาพโปรดของ Martin, เจฟฟ์มีนามสกุลว่า Angel, ห้อง 212 มีชื่อห้องว่า Angel, มิล่าสวมชุดขาวเหมือนนางฟ้า, เมลิซ่ามีตุ๊กตานางฟ้าซึ่งแม่เธอทำให้, ภาษาญี่ปุ่นของเกมแปลว่า "ความทรงจำของนางฟ้า"
ตัวละคร

ไคล์ ไฮด์ (Kyle Hyde) - ตัวเอกของเกม อดีตตำรวจนิวยอร์ก ปัจจุบันทำงานเป็นพนักงานขายของ มาที่นี่ตามคำสั่งของหัวหน้า (Ed) พักห้อง 215
ไบรอัน แบรดลี่ย์ (Brain Bradley) - อดีตคู่หูของไคล์เขาถูกจับได้ว่าทรยศพวกตำรวจ จึงถูกไคล์ยิงที่แม่น้ำฮัดสัน
เอ็ด วินเซนต์ (Ed Vincent) - หัวหน้าของ Red Crown อดีตตำรวจลอสแอนเจลิส
เรเชล (Rachel) - เลขาของ Ed
ดันนิง สมิทธ (Dunning Smith) - เจ้าของ Hotel Dusk ชอบดูกีฬาฮ็อคกี้
หลุยส์ เดโนนโน่ (Louis DeNonno) - พนักงานหลายหน้าที่ในโรงแรม อดีตเป็นโจรล้วงกระเป๋าในนิวยอร์ก รู้จักกับไคล์ (ในภาษาญี่ปุ่น นามสกุลของเขาจะเป็น Franco)
โรซ่า ฟ็อกซ์ (Rosa Fox) - พนักงานทำความสะอาดโรงแรมและแม่ครัว เป็นคนขยันขันแข็งและเข้าใจผู้อื่นได้ดี เธอมีงานอดิเรกชอบสะสมลายเซ็นคนดัง
มิล่า (Mila) - หญิงสาวเสื้อขาวที่ไม่ยอมพูด เจฟฟ์เป็นคนพาเธอมาที่โรงแรมนี้เพราะเธอยื่นแผ่นพับโรงแรมให้เขาดู เธอพักห้องเดียวกับโรซ่า
เจฟฟ์ แองเจิล (Jeff Angel) - นักศึกษามหาวิทยาลัย มาถึงที่นี่ได้เพราะ มิล่าเอาแผ่นพับโรงแรมนี้มาให้เขาดู พักห้อง 213
เควิน วู้ดวาร์ด (Kevin Woodward) - พ่อของเมลิซ่าเป็นศัลย์แพทย์ มาที่โรงแรมนี้เพื่อตามหาภรรยาที่หนีไป พักห้อง 219
เมลิซ่า วู้ดวาร์ด (Mellisa Woodward) - ลูกสาวของเควินเธอยังคงเศร้าใจที่ไม่มีแม่มาคอยดูแลและพ่อที่เอาแต่ใส่ใจเรื่องอื่นโดยไม่สนใจเธอเลย พักห้อง 219
เฮเลน พาร์คเกอร์ (Helen Parker) - หญิงชราที่ปิดตาไว้ข้างหนึ่ง เธอมาที่โรงแรมนี้ไม่กี่นาทีหลังจากที่ไคล์ลงชื่อเข้าพัก เธอมาที่นี่เพราะมีความหลังกับโรงแรมนี้ เธอต้องการพักห้อง 215 แต่เธอได้พักห้อง 212 แทน
มาร์ติน ซัมเมอร์ (Martin Summer) - นักเขียนที่เคยได้รับรางวัลจากผลงานแรกสุดที่ชื่อว่า The Secret Words ครั้งเดียว เขามาที่นี่เพราะเคยเป็นที่พิเศษของเพื่อนของเขา พักห้อง 211
ไอริส (Iris) - หญิงสาวหน้าตาดี ทำตัวหยิ่ง เธอมาที่นี่ตามคำขอร้องของพี่สาวที่หายตัวไปซึ่งส่งจดหมายมาให้เธอมาที่นี่ เธอพักห้อง 216
รายชื่อห้อง

ที่ Hotel Dusk ดันนิงซึ่งเป็นเจ้าของได้ทำการตั้งชื่อห้องต่างๆ ซึ่งได้แก่
211 Honor (เกียรติ) - ห้องพักของมาร์ติน
212 Angel (นางฟ้า) - ห้องพักของเฮเลน
213 Belief (ความเชื่อ) - ห้องพักของเจฟฟ์
214 Shine (แสงสว่าง) - ว่าง
215 Wish (ปรารถนา) - ห้องพักของไคล์
216 Success (สัมฤทธิ์ผล) - ห้องพักของไอริส
217 Prayer (คำภาวนา) - เคยมีคนใช้ชื่อไคล์ ไฮด์พักเมื่อ 6 เดือนก่อน ปัจจุบันถูกปิดไม่ให้ใครเข้าพัก
218 Daybreak (วันหยุด) - ถูกปิดไม่ให้ใครเข้าพัก
219 Bravery (ความกล้า) - ห้องพักของเควินและเมลิซ่า
220 Love (ความรัก) - ถูกปิดไม่ให้ใครเข้าพัก แต่สามารถเข้ามาได้ในการเล่นรอบที่สองผ่านทาง Cleared Data
ภาคต่อ

ภาคต่อของเกม Hotel Dusk ใช้ชื่อ Last Window: Midnight Promise (ラストウィンドウ 真夜中の約束) จะวางจำหน่ายในวันที่ 14 มกราคมในประเทศญี่ปุ่นบนเครื่องนินเทนโด ดีเอส โดยเนื้อเรื่องของเกมจะเกิดขึ้นใน แคลิฟอร์เนีย, ลอสแอนเจลิส, ประเทศสหรัฐอเมริกา ในปี ค.ศ. 1980
แหล่งข้อมูลอื่น

เว็บไซต์อย่างเป็นทางการของ Hotel Dusk: Room 215 (อังกฤษ)
เว็บไซต์อย่างเป็นทางการของ วิชรูม เทนชิ โนะ คิโอคุ (ญี่ปุ่น)
วัดพุทธภาวนาราม

| วัดพุทธภาวนาราม |
| --- | --- |

ที่ตั้ง: เลขที่ 9 หมู่ที่ 4 ซอยเทศบาลบางปู ซอย 43 ถนนสุขุมวิท ตำบลท้ายบ้านใหม่ อำเภอเมืองสมุทรปราการ จังหวัดสมุทรปราการ 10280
ประเภท: วัดราษฎร์
นิกาย: มหานิกาย
เจ้าอาวาส: พระอธิการสำเนา สิริปญฺโญ
 สถานีย่อยพระพุทธศาสนา
วัดพุทธภาวนาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 4 บ้านตะกาด ตำบลท้ายบ้านใหม่ อำเภอเมืองสมุทรปราการ จังหวัดสมุทรปราการ ที่ดินที่ตั้งวัดมีเนื้อที่ 20 ไร่
วัดพุทธภาวนารามสร้างขึ้นเมื่อวันที่ 5 ธันวาคม พ.ศ. 2531 โดยมีผู้มีจิตศรัทธา 2 ตระกูล มีความประสงค์จะสร้างวัดขึ้นเพื่อถวายให้อยู่ในความอุปถัมภ์ของสมเด็จพระพุทธโฆษาจารย์ (ฟื้น ชุตินฺธโร) เจ้าอาวาสวัดสามพระยาวรวิหาร และเพื่อเป็นที่พำนักของพระภิกษุสงฆ์และสามเณร โดยได้บริจาคทรัพย์เท่า ๆ กันจาก 2 ตระกูล ตระกูลแรกคือ ตระกูลนายอิ่ม นางขันทอง นายเกษม นางสาวสุเขมา นุชประมูล อีกตระกูลคือ ตระกูลนางฉันทิพย์ กลิ่นโสภณ และญาติผู้ใหญ่พร้อมด้วยมิตรสหาย ได้รับอนุญาตตั้งวัดเมื่อวันที่ 18 กันยายน พ.ศ. 2532 ได้รับพระราชทานวิสุงคามสีมาเมื่อ พ.ศ. 2536
อาคารเสนาสนะได้แก่ อุโบสถ กว้าง 11 เมตร ยาว 32 เมตร เป็นอาคารคอนกรีตเสริมเหล็ก สร้างเมื่อ พ.ศ. 2534 ศาลาการเปรียญ กว้าง 20 เมตร ยาว 36 เมตร เป็นอาคารคอนกรีตเสริมเหล็กทรงจัตุรมุข 2 ชั้น สร้างเมื่อ พ.ศ. 2534 หอสวดมนต์ กว้าง 15 เมตร ยาว 20 เมตร เป็นอาคารคอนกรีตเสริมเหล็กใช้ครึ่งตึกครึ่งไม้ สร้างเมื่อ พ.ศ. 2535 กุฏิสงฆ์ จำนวน 16 หลัง เป็นอาคารครึ่งไม้ วิหาร กว้าง 20 เมตร ยาว 20 เมตร เป็นอาคารคอนกรีตเสริมเหล็ก สร้างเมื่อ พ.ศ. 2535 ศาลาอเนกประสงค์ กว้าง 15 เมตร ยาว 20 เมตร เป็นอาคารคอนกรีตเสริมเหล็กครึ่งตึกครึ่งไม้ สร้างเมื่อ พ.ศ. 2534 และศาลาบำเพ็ญกุศล สร้างด้วยคอนกรีตเหล็กทั้งหลัง
มิกกี แมนเทิล

มิกกี แมนเติล ใน ค.ศ. 1953
มิกกี ชาลส์ แมนเทิล (อังกฤษ: Mickey Charles Mantle - 20 ตุลาคม พ.ศ. 2474 — 13 สิงหาคม พ.ศ. 2538) นักเบสบอลอเมริกันผู้รับการบรรจุชื่อไว้ใน "หอเกียรติยศเบสบอลแห่งชาติ" เมื่อ พ.ศ. 2517 แมนเติลเล่นในฐานะนักกีฬาอาชีพในสโมสรนิวยอร์กแยงกีตลอดเป็นเวลาต่อเนื่องรวม 18 ปี ได้รับการยกย่องเป็นนักเบสบอลออลสตาร์ 16 ครั้ง  รางวัล อเมริกันลีก เอ็มพีวี (MVP, most valuable player) 3 ครั้ง สโมสรที่เขาเล่นได้เข้ารอบเพลย์ออฟ 12 ครั้ง และได้เป็นแชมป์ 3 ครั้ง
นอกจากนี้แมนเติลยังครองสถิติโฮมรันของ "เวิลด์ซีรี" 18 ครั้ง อาร์บีไอ 40 ครั้ง สถิติการวิ่ง 42 ครั้ง ตีลูกเอกซ์ตราเบส 26 ครั้ง เบสปกติ 123 ครั้ง
มิกกี แมนเทิล เกิดที่เมืองสปาวินาว รัฐโอคลาโฮมา ได้รับการตั้งชื่อจากบิดาตาม มิกกี คอแชรน ซึ่งเป็นนักเบสบอลผู้มีชื่อเสียงอยู่ในระดับหอเกียรติยศแห่งดีทรอยต์ เมื่อเข้าโรงเรียนก็ได้เป็นนักกีฬาเกือบทุกชนิดของโรงเรียน โดยเฉพาะเบสบอล การเล่นอเมริกันฟุตบอลทำให้แมนเทิลเกือบถูกตัดขา การบาดเจ็บนี้ทำให้แมนเติลได้รับยกเว้นจากการเกณฑ์ทหารในสงครามเกาหลี ซึ่งกลายเป็นจุดอ่อนที่ทำให้ "แฟน" ไม่ค่อยพอใจในระยะแรกๆ
สโมสรแยงกีติดต่อเซ็นสัญญากับแมนเทิลแต่พบว่าแมนเติลอายุเพียง 16 ปีและยังเรียนชั้นมัธยม จึงรอและกลับมาเซ็นสัญญาอีกครั้ง เมื่อ พ.ศ. 2490 ในทีม "ดี (D)" แมนเทิลเล่นได้ดีเป็นลำดับ รวมทั้งการเป็นนักเบสบอลที่ตีลูกไกลที่สุด คือตีข้ามหลังคาอัฒจันทร์ออกไปไกล วัดได้ถึง 196 เมตร
มิกกี แมนเทิล ประกาศแขวนไม้เมื่อวันที่ 1 มีนาคม พ.ศ. 2512 หลังมีผลการเล่นเข้าเกณฑ์เข้าหอเกียรติยศ หลังเลิกเล่น แมนเทิลได้เปิดภัตตาคารอาหารพื้นถิ่นประมาณ พ.ศ. 2516 ไม่ประสบสำเร็จนัก ในปี พ.ศ. 2531 จึงเปิดภัตตาคารใหม่โดยตั้งชื่อตนเอง ซึ่งนับเป็นภัตตาคารที่ได้รับความนิยมมากที่สุดในย่านถนน 42
มิกกี แมนเทิล มีชีวิตครอบครัวที่ไม่ราบรื่นนัก เขาแต่งงานเมื่อ พ.ศ. 2494 มีบุตร 4 คน แมนเทิลเสียชีวิตเมื่ออายุ 63 ปีจากมะเร็งตับจากการติดสุรามานานปี ในปี พ.ศ. 2549 รัฐบาลอเมริกันได้ออกไปรษณียากรเป็นรูปของแมนเทิล
แหล่งข้อมูลอื่น

Mickey Mantle's career statistics on the Baseball Almanac site
Mickey Mantle's bio on the Baseball Historian site
Mickey Mantle's career statistics on the Baseball Library site เก็บถาวร 2006-09-13 ที่ เวย์แบ็กแมชชีน
Mickey Mantle's career statistics at Baseball-Reference.com
http://www.themick.com/
Mickey Mantle's First Home Run เก็บถาวร 2006-08-24 ที่ เวย์แบ็กแมชชีน
Mickey Mantle at the Notable Names Database
| ก่อนหน้า |  | มิกกี แมนเทิล |  | ถัดไป |
| --- | --- | --- | --- | --- |
| Ted Williams |  | American League Triple Crown  (1956) |  | Frank Robinson |
| Al Kaline |  | American League Batting Champion  (1956) |  | Ted Williams |
| Yogi Berra |  | American League Most Valuable Player  (1956-1957) |  | Jackie Jensen |
| Roger Maris |  | American League Most Valuable Player  (1962) |  | Elston Howard |
ไฮพาเทีย

| ไฮพาเทีย |
| --- | --- |
ภาพของไฮปาเธียจากจินตนาการ วาดขึ้นเมื่อ ค.ศ.1908
เกิด: ป. ค.ศ. 350–370 อะเล็กซานเดรีย มณฑลอียิปต์ จักรวรรดิโรมันตะวันออก
เสียชีวิต: มีนาคม ค.ศ. 415 (45–65 ปี) อะเล็กซานเดรีย มณฑลอียิปต์ จักรวรรดิโรมันตะวันออก

ยุค: ปรัชญาโบราณ
แนวทาง: ปรัชญาตะวันตก
สำนัก: ลัทธิเพลโตใหม่
ความสนใจหลัก: คณิตศาสตร์ ดาราศาสตร์
 ได้รับอิทธิพลจาก เพลโต Plotinus แอริสตอเติล ธีออนแห่งอะเล็กซานเดรีย 
 เป็นอิทธิพลต่อ Damascius Synesius of Cyrene 
 
ไฮปาเธียแห่งอเล็กซานเดรีย (อังกฤษ: Hypatia of Alexandria; กรีก: Ὑπατία, การสะกดแบบคอยนี [y.pa.ˈti.a]; เกิด ป. ค.ศ. 350–370; เสียชีวิต ค.ศ. 415) เป็นนักปรัชญาลัทธิเพลโตใหม่ (Neoplatonist) นักคณิตศาสตร์ นักดาราศาสตร์ และครู ธิดาของนักปรัชญาธีออน ซึ่งเป็นนักดาราศาสตร์และนักปรัชญาแห่งเมืองอเล็กซานเดรีย ในอียิปต์ยุคเฮเลเนียน
ประวัติ

ไฮปาเธียแห่งอะเล็กซานเดรีย เป็นธิดาของธีออนแห่งอะเล็กซานเดรีย เธอเข้าศึกษาที่ เอเธนส์ ประมาณ ค.ศ. 400 ในวัยสาวนั้น นอกจากปัญญาที่ฉลาดหลักแหลมแล้ว เธอยังมีรูปร่างหน้าตาที่สะสวยเป็นที่เลื่องลือไปทั่วอะเล็กซานเดรีย  ต่อมาเธอได้เป็นครูที่โรงเรียนสอนคตินิยมแบบเพลโตในอเล็กซานเดรีย ที่นี้เธอได้สอนความรู้ของเพลโตและแอริสตอเติลให้กับนักเรียนของเธอรวมทั้งเพเกิน,คริสตชน และชาวต่างชาติ นอกจากนี้เธอยังเป็นบรรณารักษ์ของห้องสมุดแห่งอะเล็กซานเดรียอีกด้วย
การเสียชีวิต

กลุ่มชาวคริสต์หัวรุนแรงที่เรียกว่า "พาราโบนี" ได้ทำการรุมสังหารไฮปาเธียจนสิ้นใจ และเผาทำลายตำราที่เธอเขียนขึ้น ไม่เหลือแม้กระทั่งภาพเขียนของเธอแม้แต่ภาพเดียว
อ่านเพิ่ม

Berggren, J. L. (February 2009), "The life and death of Hypatia", Metascience, 18 (1): 93–97, doi:10.1007/s11016-009-9256-z, S2CID 170359849
Bernardi, Gabriella (2016), "Hypatia of Alexandria (355 or 370 c. to 415)", The Unforgotten Sisters: Female Astronomers and Scientists before Caroline Herschel, Springer Praxis Books, pp. 27–36, doi:10.1007/978-3-319-26127-0_5, ISBN 978-3319261270
Brakke, David (2018), "Hypatia",  ใน Torjesen, Karen; Gabra, Gawdat (บ.ก.), Claremont Coptic Encyclopedia, Claremont Graduate University
Cain, Kathleen (Spring 1986), "Hypatia, the Alexandrian Library, and M.L.S. (Martyr-Librarian Syndrome)", Community & Junior College Libraries, 4 (3): 35–39, doi:10.1300/J107V04N03_05
Cameron, Alan (1990), "Isadore of Miletus and Hypatia: On the editing of mathematical texts", Greek, Roman and Byzantine Studies, 31 (1): 103–127
Cerqueiro, Daniel (2006), Hipatia de Alejandría, la filósofa (ภาษาสเปน), Buenos Aires: Pequeña Venecia, ISBN 978-987-9239-16-2
Donovan, Sandy (2008), Hypatia: Mathematician, Inventor, and Philosopher (Signature Lives: Ancient World), Compass Point Books, ISBN 978-0756537609
Molinaro, Ursule (1990), "A Christian Martyr in Reverse: Hypatia", A Full Moon of Women: 29 Word Portraits of Notable Women From Different Times and Places + 1 Void of Course, New York City: Dutton, ISBN 978-0-525-24848-4
Nietupski, Nancy (1993), "Hypatia of Alexandria: Mathematician, astronomer and philosopher", Alexandria, Phanes Press, 2: 45–56, ISBN 978-0933999978. See also The Life of Hypatia from The Suda (Jeremiah Reedy, trans.), pp. 57–58, The Life of Hypatia by Socrates Scholasticus from his Ecclesiastical History 7.13, pp. 59–60, and The Life of Hypatia by John, Bishop of Nikiu, from his Chronicle 84.87–103, pp. 61–63.
Parsons, Reuben (1892), "St. Cyril of Alexandria and the Murder of Hypatia", Some Lies and Errors of History, Notre Dame, IN: Office of the "Ave Maria", pp. 44–53
Richeson, A. W. (1940), "Hypatia of Alexandria" (PDF), National Mathematics Magazine, 15 (2): 74–82, doi:10.2307/3028426, JSTOR 3028426
Rist, J. M. (1965), "Hypatia", Phoenix, 19 (3): 214–225, doi:10.2307/1086284, JSTOR 1086284
Schaefer, Francis (1902), "St. Cyril of Alexandria and the Murder of Hypatia", The Catholic University Bulletin, 8: 441–453.
Teruel, Pedro Jesús (2011), Filosofía y Ciencia en Hipatia (ภาษาสเปน), Madrid: Gredos, ISBN 978-84-249-1939-9
Vogt, Kari (1993), "'The Hierophant of Philosophy' – Hypatia of Alexandria",  ใน Børresen, Kari Elisabeth; Vogt, Kari (บ.ก.), Women's Studies of the Christian and Islamic Traditions: Ancient, Medieval and Renaissance Foremothers, Dordrecht: Kluwer Academic Publishers, pp. 155–175, doi:10.1007/978-94-011-1664-0_3, ISBN 978-9401116640
Zielinski, Sarah (14 March 2010), "Hypatia, Alexandria's Great Female Scholar", Smithsonian, คลังข้อมูลเก่าเก็บจากแหล่งเดิมเมื่อ 2014-01-04, สืบค้นเมื่อ 2021-11-28
แหล่งข้อมูลอื่น

International Society for Neoplatonic Studies
Socrates of Constantinople, Ecclesiastical History, VII.15, at the Internet Archive
(ในภาษากรีกและละติน) Socrates of Constantinople, Ecclesiastical History, VII.15 (pp. 760–761), at the Documenta Catholica Omnia
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 2  3  4  5  6 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิสราเอล  ฟินแลนด์  สหรัฐ  ญี่ปุ่น  เช็กเกีย  ออสเตรเลีย  กรีซ  โครเอเชีย  เนเธอร์แลนด์  โปแลนด์  นครรัฐวาติกัน 
วิชาการ:  MathSciNet  zbMATH 
ประชาชน:  Deutsche Biographie  Trove 
อื่น ๆ:  IdRef 
ภาพของไฮปาเธียในภาพวาดโรงเรียนแห่งเอเธนส์ ของราฟาเอล.
ความตายของไฮปาเธีย วาดใน ค.ศ. 1866
เซียเวียรอดอแนตสก์

| เซียเวียรอดอแนตสก์ |
| --- | --- |
นคร

   ธง ตราอาร์ม
เซียเวียรอดอแนตสก์ที่ตั้งนครเซียเวียรอดอแนตสก์ในประเทศยูเครน
พิกัด: 48°56′0″N 38°30′0″E﻿ / ﻿48.93333°N 38.50000°E﻿ / 48.93333; 38.50000
ประเทศ:  ยูเครน
แคว้น: ลูฮันสก์
เขต: นครเซียเวียรอดอแนตสก์
ก่อตั้ง: ค.ศ. 1934
สิทธิ์ของนคร: ค.ศ. 1958
พื้นที่
 • ทั้งหมด: 50 ตร.กม. (20 ตร.ไมล์)
ประชากร (ค.ศ. 2021)
 • ทั้งหมด: 101,135 คน
 • ความหนาแน่น: 2,000 คน/ตร.กม. (5,200 คน/ตร.ไมล์)
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
รหัสพื้นที่: +380 6452 (645)
ภูมิอากาศ: Dfb
เว็บไซต์: www.sed-rada.gov.ua
เซียเวียรอดอแนตสก์ (ยูเครน: Сіверськодонецьк, ออกเสียง: [ˌsiwɛrsʲkodoˈnɛtsʲk]), เซียแวรอดอแนตสก์ (ยูเครน: Сіверськодонецьк, ออกเสียง: [ˌsiwe-]) หรือ เซเวโรโดเนตสค์ (รัสเซีย: Северодоне́цк, ออกเสียง: [ˌsʲevʲɪrədɐˈnʲetsk]) เป็นนครในแคว้นลูฮันสก์ของประเทศยูเครน ตั้งอยู่ทางทิศตะวันออกเฉียงเหนือของฝั่งซ้ายแม่น้ำซีแวร์สกึยดอแนตส์ (คนละฝั่งแม่น้ำกับนครลือซือชันสก์) ห่างจากนครลูฮันสก์ เมืองหลักของแคว้น ไปทางทิศตะวันตกเฉียงเหนือประมาณ 110 กิโลเมตร (68 ไมล์) นครมีประชากร 101,135 คน (ประมาณการ ค.ศ. 2021) จึงเป็นเมืองที่มีประชากรมากเป็นอันดับที่ 2 ของแคว้น
ตั้งแต่ ค.ศ. 2014 เป็นต้นมา เซียเวียรอดอแนตสก์ทำหน้าที่เป็นศูนย์กลางการบริหารของแคว้นลูฮันสก์ เนื่องจากนครลูฮันสก์ตกอยู่ภายใต้การควบคุมของสาธารณรัฐประชาชนลูฮันสก์ซึ่งเป็นฝ่ายแบ่งแยกดินแดนที่นิยมรัสเซียระหว่างสงครามในดอนบัส ในฐานะส่วนหนึ่งของการรุกรานยูเครนของรัสเซีย ค.ศ. 2022 เซียเวียรอดอแนตสก์ตกอยู่ใต้การโจมตีของกองกำลังรัสเซียระหว่างยุทธการที่ดอนบัส
เซียเวียรอดอแนตสก์มีโรงงานหลายแห่งและมีศูนย์การผลิตสารเคมีสำคัญซึ่งมีชื่อว่า "อาซอต" (แปลว่า "ไนโตรเจน") นอกจากนี้ยังมีท่าอากาศยานภายในประเทศตั้งอยู่ห่างจากตัวนครไปทางทิศใต้ 6 กิโลเมตร (3.7 ไมล์)
เกร็ดตำนานที่จารมิจบ

| --- | --- |
ภาพปกของ เกร็ดตำนานที่จารมิจบ วาดโดย เท็ด แนสมิธ
บรรณาธิการ: คริสโตเฟอร์ โทลคีน
ผู้ประพันธ์: เจ. อาร์. อาร์. โทลคีน
ผู้วาดภาพประกอบ: คริสโตเฟอร์ โทลคีน (แผนที่)
ศิลปินปก: เจ. อาร์. อาร์. โทลคีน
ประเทศ: สหราชอาณาจักร
ภาษา: อังกฤษ
หัวเรื่อง: ปกรณัมชุดมิดเดิลเอิร์ธ
ประเภท: จินตนิมิต
สำนักพิมพ์: จอร์จ อัลเลนแอนด์อันวิน
วันที่พิมพ์: ค.ศ. 1980
ชนิดสื่อ: หนังสือ (ปกแข็งและปกอ่อน)
ISBN: 9780048231796
เรื่องก่อนหน้า: ตำนานแห่งซิลมาริล 
เรื่องถัดไป: เดอะเลตเทอร์ออฟ เจ. อาร์. อาร์. โทลคีน 
เกร็ดตำนานที่จารมิจบ แห่งนูเมนอร์ และมิดเดิ้ลเอิร์ธ (อังกฤษ: Unfinished Tales of Númenor and Middle-earth) เป็นหนังสือที่รวบรวมงานประพันธ์ของ เจ. อาร์. อาร์. โทลคีน เกี่ยวกับจักรวาลอาร์ดาและมิดเดิลเอิร์ธ ที่เขาเขียนไว้ยังไม่จบและยังไม่ได้ตีพิมพ์ เรียบเรียงขึ้นโดยบุตรชายคนที่สามของโทลคีน คือ คริสโตเฟอร์ โทลคีน ตีพิมพ์ออกวางจำหน่ายในปี พ.ศ. 2523 (ค.ศ. 1980)
หนังสือเล่มนี้ไม่ใช่นวนิยาย ที่ต่อเนื่องเป็นเรื่องเดียวตลอดเล่ม เนื่องจากเป็นการรวบรวมงานเขียนชิ้นต่างๆ ของโทลคีนที่เขียนเอาไว้ตรงโน้นบ้าง ตรงนี้บ้าง ไม่ปะติดปะต่อกัน เนื้อหาหลายส่วนยังมีความขัดแย้งกันอยู่บ้างเนื่องจากยังไม่ได้แก้ไขเป็นบทสรุปสุดท้าย คริสโตเฟอร์ โทลคีน ได้รวบรวมส่วนที่เกี่ยวข้องกันมาไว้ด้วยกัน และแสดงหมายเหตุ หรือข้อสังเกตส่วนตัวเกี่ยวกับงานเขียนเหล่านั้น โดยพยายามเรียบเรียงให้ได้เนื้อหาที่ใกล้เคียงกับข้อสรุปสุดท้ายของโทลคีนให้มากที่สุด
สิ่งที่น่าสนใจในหนังสือเล่มนี้ คือรายละเอียดปลีกย่อยจำนวนมาก ซึ่งส่วนใหญ่เกี่ยวข้องกับการตั้งชื่อตัวละคร หรือชื่อสถานที่ต่างๆ บนมิดเดิลเอิร์ธ ซึ่งโทลคีนใส่ใจพิถีพิถันเป็นพิเศษ ทั้งในแง่ของความหมาย และความเป็นมา ถึงแก่ลงมือประพันธ์ประวัติศาสตร์ของชื่อสถานที่บางแห่ง ทำให้มีความสมจริงสมจังเป็นอย่างยิ่ง ข้อมูลในหนังสือ Unfinished Tales สามารถให้รายละเอียดเพิ่มเติมแก่ตัวละคร เหตุการณ์ หรือสถานที่บางแห่งที่ถูกกล่าวถึงเพียงย่อๆ ใน เดอะลอร์ดออฟเดอะริงส์ รวมถึงความเป็นมาของแกนดัล์ฟ และเหล่าพ่อมด (อิสตาริ) และเรื่องราวโดยละเอียดในการที่แหวนเอกสูญหายไปจากการรับรู้ของผู้คนบนมิดเดิลเอิร์ธในตอนต้นของยุคที่สาม นอกจากนี้ ยังมีรายละเอียดของเหตุการณ์ในยุคที่สอง โดยเฉพาะเรื่องราวของเกาะนูเมนอร์ ซึ่งไม่ใคร่ถูกกล่าวถึงมากนักทั้งใน เดอะลอร์ดออฟเดอะริงส์ และ ซิลมาริลลิออน
แม้ว่าหนังสือเล่มนี้จะตีพิมพ์ออกมาหลังจากโทลคีนถึงแก่กรรมไปแล้วหลายปี แต่ก็ยังได้รับการตอบรับจากผู้อ่านอย่างดียิ่ง ทำให้คริสโตเฟอร์ โทลคีน มีกำลังใจที่จะเรียบเรียงงานชิ้นอื่นๆ ของบิดาออกมาอีก เกิดเป็นหนังสือชุด ประวัติศาสตร์มิดเดิลเอิร์ธ จำนวน 12 เล่ม
ภาพรวมของเรื่อง

ภาคหนึ่ง: ยุคที่หนึ่ง
"ว่าด้วยทูออร์ และการมาถึงกอนโดลิน"
"นาร์น อิ คีน ฮูริน (ตำนานบุตรแห่งฮูริน)"
ภาคสอง: ยุคที่สอง
"คำพรรณนาว่าด้วยลักษณะของเกาะนูเมนอร์"
"ตำนานของอัลดาริออนและเอเรนดิส : ชายานาวิก"
"สายวงศ์แห่งเอลรอส : กษัตริย์แห่งนูเมนอร์"
"เรื่องของกาลาเดรียลกับเคเลบอร์น"
ภาคสาม : ยุคที่สาม
"เหตุวิบัติแห่งทุ่งแกลดเดน"
"เรื่องของคิริออนกับเอออร์ล และสัมพันธไมตรีระหว่างกอนดอร์กับโรฮัน"
"ยุทธการแห่งเอเรบอร์"
"การตามล่าแหวนเอก"
"การสัประยุทธ์แห่งฟอร์ดไอเซน"
ภาคสี่
"ชาวดรูเอไดน์"
"อิสตาริ"
"พาลันเทียร์"
| ด ค กปกรณัมชุดมิดเดิลเอิร์ธ ของ เจ>  อาร์. อาร์. โทลคีน |
| --- | --- |
ตีพิมพ์ก่อนเสียชีวิต:  เดอะฮอบบิท  เดอะลอร์ดออฟเดอะริงส์  การผจญภัยของทอม บอมบาดิล  The Road Goes Ever On 
ตีพิมพ์หลังเสียชีวิต:  ตำนานแห่งซิลมาริล  เกร็ดตำนานที่จารมิจบ  ประวัติศาสตร์มิดเดิลเอิร์ธ (12 เล่ม)  Bilbo's Last Song  ตำนานบุตรแห่งฮูริน  ประวัติศาสตร์เดอะฮอบบิท  เบเรนกับลูธิเอน  การล่มสลายของกอนโดลิน 
รายชื่อบทความแบ่งตาม:  หมวดหมู่  ตัวละคร  ชาติพันธุ์  ภูเขา  แม่น้ำ  อาณาจักร  ยุคสมัย
ไฮโดรเจนคลอไรด์

"HCl" เปลี่ยนทางมาที่นี่ สำหรับสารละลายของไฮโดรเจนคลอไรด์ในน้ำ ดูที่ กรดไฮโดรคลอริก
Chemical compound
ไฮโดรเจนคลอไรด์ (อังกฤษ: Hydrogen chloride) สูตรโมเลกุลว่า HCl เป็นก๊าซมีพิษ ไม่มีสี มีฤทธิ์กัดกร่อน เมื่อสัมผัสความชื้นจะเกิดควันสีขาว ควันนี้จะประกอบด้วย กรดไฮโดรคลอริกซึ่งจะเกิดขึ้นเมื่อไฮโดรเจนคลอไรด์ละลายในน้ำ ก๊าซไฮโดรเจนคลอไรด์และกรดไฮโดรคลอริกเป็นสารเคมีที่มีความสำคัญในทาง เคมี วิทยาศาสตร์ เทคโนโลยี และ อุตสาหกรรมมาก
ดูเพิ่ม

กรดกระเพาะอาหาร
คลอไรต์ : เกลืออนินทรีย์ของกรดไฮโดรคลอริก
ไฮโดรคลอไรด์ : เกลืออินทรีย์ของกรดไฮโดรคอลริก
แหล่งข้อมูลอื่น

International Chemical Safety Card 0163
Thames & Kosmos Chem C2000 Experiment Manual
| ด ค กสารประกอบไฮโดรเจน (H) |
| --- | --- |
 H3AsO3  H3AsO4  HAt  HSO3F  HBF4  HBr  HBrO  HBrO2  HBrO3  HBrO4  HCl  HClO  HClO2  HClO3  HClO4  HCN  HCNO  H2CrO4/H2Cr2O7  H2CO3  H2CS3  HF  HFO  HI  HIO  HIO2  HIO3  HIO4  H2MoO4  HNC  HNCO  HNO  HNO3  H2N2O2  HNO5S  H3NSO3  H2O  H2O2  H2O3  H3PO2  H3PO3  H3PO4  H4P2O7  H5P3O10  H2PtCl6  H2S  H2Se  H2SeO3  H2SeO4  H4SiO4  H2SiF6  H2SO3  H2SO4  H2SO5  H2S2O3  H2S2O6  H2S2O7  H2S2O8  CF3SO3H  H2Te  H2TeO3  H6TeO6  H4TiO4  H2Po  H3VO4  HCo(CO)4 
| --- | --- |
ฐานข้อมูลการควบคุมรายการหลักฐาน: ประจำชาติ :  เยอรมนี  อิสราเอล  สหรัฐ  ญี่ปุ่น  เช็กเกีย
ไฮ-เท็น บอมเบอร์แมน

| ไฮ-เท็น บอมเบอร์แมน |
| --- | --- |

ผู้พัฒนา: ฮัดสันซอฟต์
ผู้จัดจำหน่าย: ฮัดสันซอฟต์
ออกแบบ: คาสึฮิโระ โนซาวะ
ชุด: บอมเบอร์แมน
วางจำหน่าย: ญี่ปุ่น: ค.ศ. 1993
แนว: แอ็กชัน, เขาวงกต
รูปแบบ: ผู้เล่นเดี่ยว, หลายผู้เล่น
ไฮ-เท็น บอมเบอร์แมน (อังกฤษ: Hi-Ten Bomberman) เป็นวิดีโอเกมแอ็กชัน-เขาวงกต ที่พัฒนาและเปิดตัวครั้งแรกโดยฮัดสันซอฟต์ในงานซูเปอร์คาราวานเมื่อปี ค.ศ. 1993 ที่ประเทศญี่ปุ่น ซึ่งเป็นแบบผู้เล่นหลายคนเท่านั้นในแฟรนไชส์บอมเบอร์แมน ซึ่งมีการสนับสนุนผู้เล่นสูงสุดสิบคนและได้รับการยอมรับอย่างกว้างขวางจากหลาย ๆ คนว่าเป็นเกมแรกที่สร้างขึ้นในเชิงพาณิชย์สำหรับโทรทัศน์ความละเอียดสูงแบบจอกว้าง รวมถึงการได้รับการยกย่องว่าเป็นพื้นฐานสำหรับแซทเทิร์นบอมเบอร์แมน แต่เกมก็ไม่เคยเปิดตัวให้ประชาชนทั่วไป
รูปแบบการเล่น

ไฮ-เท็น บอมเบอร์แมน เป็นเกมแอ็กชันเขาวงกตแบบผู้เล่นหลายคนเท่านั้นโดยมีลักษณะคล้ายกับเกมอื่น ๆ ในแฟรนไชส์บอมเบอร์แมน ซึ่งมีผู้เล่นสูงสุดสิบคน โดยแต่ละคนจะได้รับมอบหมายให้เป็นตัวละครบอมเบอร์แมนที่มีสีต่างกันขึ้นอยู่กับพอร์ตคอนโทรลเลอร์ที่ใช้กับมัลติแทป ในขณะที่ใช้โทรทัศน์ความละเอียดสูงแบบจอกว้างแนวนอนเพื่อแสดงสนามแข่งขันที่กว้างใหญ่ วัตถุประสงค์หลักของเกมนี้คือการเอาชนะคู่ต่อสู้ทุกคนในสนามแข่งขันโดยการวางระเบิด ในขณะที่การทำลายบล็อกในเขาวงกตอาจเปิดเผยไอเท็มที่มีประโยชน์สำหรับผู้เล่นรวมทั้งระเบิดพิเศษ, ระยะลุกเป็นไฟเพิ่มขึ้น และไอเท็มอื่น ๆ
รูปแบบการเล่น > โหมด

มีโหมดการเล่นห้าแบบให้เลือกที่หน้าจอหลักของเกม ได้แก่ แบตเทิลรอยัล, 2 กลุ่มประจัญบาน, 3 กลุ่มประจัญบาน, 5 กลุ่มประจัญบาน และประจัญบาน 1 ต่อ 9 ซึ่งโหมดแบตเทิลรอยัลตามชื่อหมายถึงเป็นโหมดพิฆาตระหว่างผู้เล่นสิบคนที่บอมเบอร์แมนผู้ยืนหยัดเป็นคนสุดท้ายจะกลายเป็นผู้ชนะ ส่วนโหมด 2 กลุ่มประจัญบานเป็นโหมดผู้เล่นหลายคนที่ทั้งสองทีมประกอบด้วยผู้เล่นห้าคนต่อสู้กันเอง ขณะที่โหมด 3 กลุ่มประจัญบานเป็นโหมดประจัญบานที่มีผู้เล่นเพียงเก้าคนโดยที่สามทีมของสามผู้เล่นจะปะทะกันกับแต่ละทีม และโหมด 5 กลุ่มประจัญบานเป็นโหมดผู้เล่นหลายคนที่ร่วมมือกันซึ่งทีมที่มีผู้เล่นสองคนห้าทีมต่อสู้กันเพื่อเป็นผู้ชนะ ตลอดจนโหมดประจัญบาน 1 ต่อ 9 ซึ่งเป็นโหมดผู้เล่นสิบคนที่ผู้เล่นคนหนึ่งต้องรับมือกับทีมผู้เล่นเก้าคน
ประวัติ > การพัฒนา

ไฮ-เท็น บอมเบอร์แมน คิดขึ้นโดยคาสึฮิโระ โนซาวะ  ซึ่งเคยทำงานในหลายเกมของฮัดสันซอฟต์ เช่น สตาร์โซลเจอร์ และเจ.เจ. & เจฟฟ์ เกมดังกล่าวใช้ส่วนผสมของพีซี เอนจิน สองชุดสำหรับฮาร์ดแวร์พื้นฐานและอินพุตคอนโทรลเลอร์พร้อมกับพีซีแบบพีซีบีที่มีชื่อเล่นว่าไอเอิร์นแมน ซึ่งต่อมาได้กลายเป็นพื้นฐานสำหรับพีซี-เอฟเอกซ์ แต่ไม่มีแผนสำหรับการวางจำหน่ายในบ้านบนแพลตฟอร์มที่ได้รับการพิจารณา ซึ่งผลิตระหว่างห้าถึงสิบหน่วย และค่าใช้จ่ายแต่ละหน่วยประมาณ 2,000,000 เยน ในการให้สัมภาษณ์กับ Gamasutra อดีตผู้บริหารฮัดสันซอฟต์ ทากาฮาชิ เมจิน กล่าวว่าเหตุผลที่บริษัทได้พัฒนาโครงการเกิดขึ้นเนื่องจากเอ็นเอชเค ต้องการผลักดันตลาดโทรทัศน์ความละเอียดสูงในประเทศญี่ปุ่นเวลานั้น และเนื่องจากอัตราส่วนกว้างยาว 16:9 ทำให้ทีมมีสิบผู้เล่นบนหน้าจอ แต่ต้องเขียนเทคโนโลยีที่กำหนดเองเพื่อทำเช่นนั้น
ประวัติ > การตลาด

ไฮ-เท็น บอมเบอร์แมน เปิดตัวครั้งแรกให้แก่ผู้เข้าร่วมงานซูเปอร์คาราวาน ค.ศ. 1993 ที่จัดโดยฮัดสันซอฟต์ และสามารถเล่นได้เป็นครั้งสุดท้ายที่สตูดิโอพาร์กในศูนย์กระจายเสียงแพร่ภาพ เอ็นเอชเค ในเดือนสิงหาคม ค.ศ. 1997 ที่ประเทศญี่ปุ่น ที่ซึ่งพร้อมให้เล่นสำหรับประชาชนทั่วไป เกมนี้ได้รับการยอมรับอย่างกว้างขวางจากนิตยสารวิดีโอเกมและร้านค้าเฉพาะอื่น ๆ ที่เป็นเกมเชิงพาณิชย์เกมแรกที่สร้างขึ้นสำหรับโทรทัศน์ความละเอียดสูงแบบจอกว้าง แม้ว่ามีโฮมรันคอนเทสต์ ค.ศ. 1988 ของนัมโคก่อนหน้านั้นเมื่อห้าปีก่อน แม้จะได้รับการจัดแสดงเฉพาะในประเทศญี่ปุ่น แต่ฮัดสันซอฟต์ก็มีแผนที่จะจัดแสดงเกมนี้ในภูมิภาคอื่น ๆ ซึ่งไม่เคยประสบความสำเร็จโดยไม่ทราบสาเหตุ
ในปี ค.ศ. 1994 ไฮ-เท็น บอมเบอร์แมน เวอร์ชันอัปเดตในชื่อไฮ-เท็น ชาราบอมบ์ ได้เปิดตัวครั้งแรกโดยฮัดสันซอฟต์ต่อผู้เข้าร่วมในงานซูเปอร์คาราวาน ค.ศ. 1994 ซึ่งเพิ่มขนาดของสังเวียนและแนะนำตัวละครที่เลือกได้ ซึ่งส่วนใหญ่มาจากกรรมสิทธิ์อื่น ๆ ของฮัดสัน เช่น บ็องก์, ฟาร์อีสต์ออฟอีเดน, ไมลอนส์ซีเครตคาสเซิล และโมโมตาโรเด็นเซ็ตสึ